LidanRubinov/Halacha-QA huggingface dataset:
שאלה: צו הרחקה ופינוי מאחז בשבת: 1.לשם לימוד - (ואולי אצטרך בעתיד) הרב כתב שמי שקיבל צו הרחקה בגלל א"י וצריך להפר אותו,שהיה צריך למסור מודעה בפני 2 אנשים שהוא חותם בגלל אילוצים-מה הכוונה ב"למסור מודעה בפני 2 אנשים"? 2.לשם לימוד - (היה מקרה ויש חשש שאולי יעשו זאת שוב) מה לעשות אם שוטרים מגיעים למאחז בשבת ודורשים להזדהות ואם לא נלקח למעצר?
תשובה: 1. אומר לפני שני אנשים שמה שהוא חותם מחר הוא בגלל אילוצים, כמו שמוזכר כגמרא במקרה שמכריחים אותו למכור את ביתו, ואז לאחר מכן כשיבוא לפני שופטי אמת יוכל להביא את אותם עדים שיעידו שמכר בעל כורחו ויחזירו לו את הנכס. כך גם במקרה שלנו, לפי משפט התורה מה שאדם חותם באונס אינו תקף אם מסר מודעה. 2. אם אתם חושבים שזה יועיל יותר למאבק אז זה גם דוחה שבת, ואם יקחו אתכם זה אונס. אם לא - צריך להמנע מחילול שבת. אבל צריך לדון בכל מקרה לגופו של עניין, ואני מניח שהקב"ה יתן כח ותבונה לאנשים שנמצאים שם לכלכל את מעשיהם לטובת העניין.
שאלה: מוקצה מחמת חסרון כיס וכלי שמלאכתו לאיסור: האם הרב יוכל להסביר לי בדיוק מה ההבדל בין מוקצה מחמת חסרון כיס לכלי שמלאכתו לאיסור?
תשובה: כלי שמלאכתו לאיסור - כשמו כן הוא. כלי שתפקידו אסור בשבת, כמו: מספריים, פטיש וכדומה, שעיקר הכלי מיועד לדבר אסור. בכלי כזה מותר להשתמש בשבת לשימוש מותר, כגון: מי שרוצה לפצח בו אגוזים ואין לו מפצח מותר לו להשתמש בפטיש. או לצורך מקומו, כגון: שמונח על הכסא והוא רוצה לשבת עליו. מוקצה מחמת חסרון כיס הוא גם דבר שאין מלאכתו לאיסור, לדוגמא: אדם שיש לו שעון עתיק שהוא מקפיד שלא יזיזו אותו כדי שלא יקלקלו בו דבר, לכן אסור לטלטלו בכלל בשבת.
שאלה: וידוי בתענית: בנוסח אשכנז נהוג שבימי שני וחמישי, לפני והוא רחום, אומרים א-ל ארך אפיים וי"ג מידות אולם בתענית שאומרים סליחות כתוב בסידורים לדלג על זה ולהתחיל אחרי סליחות והוא רחום. מה הדין בנוסח ספרד אשכנזי בתענית, האם גם שם מדלגים על זה או שאומרים אותו גם כן?
תשובה: הסליחות כוללות וידוי וי"ג מידות.
שאלה: כיבוד אב ואם במחיר של נזק בריאותי: האם כיבוד אב ואם הינו גם במחיר של נזק בריאותי לעצמי? הכוונה, אמי עושה דברים שאני מתעצבן מהם כל כך עד שאני חושש לבריאות התקינה שלי כתוצאה מהעצבים. דיברתי איתה מספר פעמים אך זה לא עוזר והמקרים חוזרים על עצמם. אמי אשה בת 75 שאינה מוכנה להשתנות קצת ואינה מוכנה לקבל את זה שהיא מזדקנת.
תשובה: אתה מעמיד את השאלה כשאלה של פיקוח נפש מול כיבוד הורים אך אני שואל אותך האם אתה חייב להתעצבן בגלל מה שאמך עושה, גם אם נניח שהיא עושה דברים טיפשיים ומכבידה עליך. הרי הגמרא מספרת על אמא שהיתה חולה בשגעון ובנה לא יצא מגדרו. אדרבא ככל שכיבוד אם קשה יותר כך גם המצוה גדולה יותר, ולפום צערא אגרא. בגיל מבוגר יש אנשים שלא יכולים להשתנות ואין לדרוש זאת מהם. ורק כל אדם צריך להתפלל שכאשר יגיע לגיל הזקנה יצליח לשמור על צעירות רוחנית. אך אל ידון את האדם לפני שהגיע למקומו. לכן אני מאחל לך שיהיה לך הכח לכבד את אמך ולסבול את הקושי באהבה ושכרך יהיה מרובה.
שאלה: שמות הטעונים גניזה: רציתי לשאול, מה בדיוק טעון גניזה? אני יודעת ששמו שמפורש של ד כשהוא כתוב, טעון גניזה אני יודעת גם שדברי תורה טעונים גניזה. אבל: 1. האם כשכתוב אחד מהשמות הבאים: ב"ה- ברוך ד, בע"ה י- בעזרת ד יתברך, - בסיעתא דשמיא, לק"י- לך קיוויתי ד, השם טעון גניזה? 2. שמעתי פעם, שאפשר להפריד בין האותיות של השם שטעון גניזה (ע"י גזירה או קריעה וכד ) וכך אפשר לזרוק את האותיות של השם הקדוש לפח, האם זה נכון?
תשובה: 1. לא, כותבים בכוונה רמז כדי שלא יהיה טעון גניזה. 2. זו גם בעיה להפריד את האותיות של שם השם, אבל אפשר לגזור את השם בשלומותו ולגונזו ואת שאר הדף לא צריך.
שאלה: רפואה בשבת: אני חולה סכרת המטופל באינסולין. אני משתמש בעט אינסולין המופעל עם סוללות. האם מותר להשתמש בעט זה בשבת?
תשובה: אם הדבר נחוץ משום פיקוח נפש ואין דרך אחרת - מותר. תתייעץ בנושא עם הרב יששכר מאיר מנתיבות.
שאלה: תנועת נוער: מדוע תנועת הנוער אריאל עדיפה על תנועת בנ"ע? כוונתי לא רק מבחינת ההפרדה, דזה מילתא דפשיטא. אלא מבחינת ההשקפה, מדוע ההשקפה של תנועת אריאל ובכלל זה הציבור החרדי - לאומי, טובה יותר מההשקפה של תנועת בנ"ע והציבור שאליה היא משתייכת?
תשובה: את השאלה יש להפנות לעומדים בראש תנועת אריאל. לי נראה שתנועת אריאל מחנכת יותר לכיוון של ישיבות גבוהות ותנועת בני עקיבא מחנכת יותר לישיבות הסדר ומכינות. הוי אומר תנועת אריאל מחנכת ליותר תורניות וההפרדה בין בנים לבנות, זה אחד הביטויים של השוני.
שאלה: קדושה של מקומות ובית המקדש: ברצוני לשאול שאלה שמטרידה אותי כבר זמן מה: אני מאמינה שקדושת ה נמצאת בכל, שכן אין מקום שלא שורה בו שכינה ושה אינו בו, ואולם, בתורה נכתב על המשכן ובספרים המאוחרים יותר על בית המקדש, ואילו אני תוהה מהי משמעות המשכן ובית המקדש? הייתכן שיהיו מקומות קדושים ומקומות שאינם קדושים? (מקומות שה נמצא בהם ומקומות שהוא איננו נמצא בהם) הרי ידוע שה נמצא בכל ולא רק במשכן ולכן אינני מבינה מדוע יש צורך במקום שכזה, אשר נודף ממנו ניחוח של עבודה זרה. בהקשר זה אני דווקא מרגישה שהכיוון שאליו פנתה היהדות לאחר חורבן הבית, אשר בו עבודת ה הפכה למופשטת יותר (באין מקום מסויים שבו עובדים את ה ), הינו דווקא התקדמות ברמה הרוחנית של עם ישראל ולא נסיגה. אודה לך עד מאד אם תוכל לבאר עבורי את הנקודה הזו, אשר מכבידה על ליבי זה מכבר.
תשובה: ד' נמצא בכל מקום אך מציאותו נסתרת. ויש מקומות ששם מציאותו פחות נסתרת ויותר גלויה. ובמקום זה אנו אומרים שהשכינה שרויה בו. ויש מדרגות בזה והמקום היותר קדוש הוא בית המקדש בו נתגלתה השכינה ביותר. אם כן, ההבדל בין מקום למקום הוא לא בעצם מציאות ה' כי הוא נמצא בכל מקום ההבדל הוא בגילוי מציאותו והדברים ארוכים.
שאלה: חיתוך ניילון נצמד בשבת: האם מותך לחתוך ניילון נצמד בשבת? כנ"ל לגבי נייר כסף?
תשובה: אסור, כי יוצר דבר לשימוש ויש בכך עשיית כלי בשבת, ואם מקפיד על המידה יהיה חייב גם משום מחתך.
שאלה: שימוש בספרים גנוזים: בעלי הביא לי ספרים שמצא בגניזה בבית הקברות והם במצב טוב. זכור לי מסבתי כי אסור לעשות כל שימוש בדבר שמקורו בבית קברות. האם מותר לעשות שימוש בספרים? האם יש להחזירם לגניזה? מה התיקון אם עשינו בספרים שימוש?
תשובה: אין בכך בעייה.
שאלה: רחיצה בחמין בשבת: א. לגבי רחיצה בחמין בשבת. אני מבין שיש את גזרת הבלנים ואי אפשר לרחוץ בחמין (כמובן שאנחנו מדברים רק על דוד שמש), אך שמעתי שיש מי שמתיר לרחוץ בחמין אם מדובר במצוה, כגון: טבילת מצוה של אישה (כמדומני ה קרבן נתנאל מתיר). האם גם טבילה של גבר יכולה להיחשב כטבילת מצוה לגבי עניין זה ואז יוכל לטבול בחמין? ב. במידה ולא מדובר במצוה, ובאופן כללי: האם האיסור הוא להתקלח במים חמים דוקא אך בפושרים יהיה מותר או שצריך דוקא מים קרים (כל גופו)?
תשובה: א. אכן כבר שאלה ישנה מלפני מאות שנים היא כיצד טובלות נשים בליל שבת. יש שרצו לומר שמותר במים פושרים ורק בחמים ממש אסור, או שאם המים מכונסים בתוך אדמה, כמו מקוואות שלנו, ולא בכלי מותר. בכל אופן טבילת מצווה אינה כלולה באיסור שגזרו ח. ב. יהודי אשכנז מחמירים שלא להתקלח אפילו במים קרים, אא"כ אדם סובל (כגון שנמצא בבקעת הירדן שהטמפרטורה שם מגיעה למעלה מ-40 מעלות, ומזיע) שאז נחשב כחולה שאין בו סכנה.
שאלה: השאלת חפצים למי שלא מחזיר: אם חבר שלי מבקש ממני עט, עיפרון וכד' ואני יודע שהוא בד"כ לא מחזיר. האם מותר לי לשקר לו ולהגיד לו שאין לי או שאני צריך להביא לו?
תשובה: לשקר אף פעם לא מותר. במקרה ששאלת, לעניות דעתי, תשאיל לו ותבקש ממנו להחזיר לך ותזכיר לו מידי פעם להחזיר לך אולי בדרך זו תוכל גם לשנות מעט את טבעו.
שאלה: מכירת מוצר יד שנייה: אם, לדוגמא, אני קונה אופניים ממישהו שכבר קנה אותם מחנות והקניה שלי היא על מנת למכור אותם מיד לאדם אחר, האם מותר לציין שזה רק יד-שנייה והקנייה שלי לא נחשבת כי אני לא משתמש בהם?
תשובה: ככל הידוע לנו דוקא במכירת רכב משומש יש משמעות למספר הבעלים שהיו לרכב, משום שכל העברת בעלות מפחיתה מערכו. שאר חפצים הנמכרים כשאינם חדשים, נמכרים כ"חפצים משומשים" בלא להתיחס למספר הבעלים שהיו להם. כך גם תמכור את האופנים כ"אופנים משומשות" בלא לציין איזו יד הם. אם מסיבות שונות חשוב לך לציין דוקא "יד שניה", אמור לנו מדוע חשוב לך לציין זאת ומה המנהג המקובל ובעז"ה נשיבך כהלכה. הרב מיכאל יומטוביאן
שאלה: הפרשת חלה - כללי: האם הפרשת חלה היא ממצוות התלויות הארץ? האם יש חובה להפריש חלה על חיטה שגודלה בחול? מדוע הנשים ניכסו לעצמן את מצוות הפרשת חלה?
תשובה: 1. חלה היא מהמצוות התלויות בארץ. שהרי זה נוהג בארץ והחוב הוא על הפירות, ובלא הפרשת חלה הרי כל העיסה אסורה באכילה. 2. תבואה שגדלה בחו"ל ונתגלגלה בארץ, נחלקו האחרונים האם חייב בחלה מדאורייתא או מדרבנן, אבל ברור שחייב. (כס"מ הל' תרו"מ פ"א הכ"ב). 3. הנשים לא ניכסו אלא ח נתנו להם לכתחילה להפריש חלה. מספר נימוקים נאמרו על כך. א. משום שאדם הראשון היה חלה טהורה והיא גרמה לו מיתה, ועל כן תפריש חלה. ב. הפרשת חלה זה חלק מצרכי הבית שהאשה מחוייבת לעשות. נהגו נשים להתפלל בשעת הפרשת חלה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: טיול מורים ומורות: האם מותר לצאת לטיול מורים ומורות בלבד ללא בני זוגם? מדובר בטיול ליומיים בית ספר ממלכתי דתי (טיול ללא תלמידים).
תשובה: לא ראוי.
שאלה: אתרוג קדושת שביעית שהצטמק: האתרוג שלי נשאר לי מחג סוכות האחרון (כתוב על הקופסא לנהוג בקדושת שביעית ולא ידעתי בדיוק מה לעשות איתו) השארתי אותו בתוך הארון. לאחרונה שמתי לב שהוא הצטמק ונרקב, מה לעשות איתו?
תשובה: אם הוא נרקב והצטמק עד כדי כך שאינו ראוי לשמוש ואכילה, אפשר להניחו בפח דרך כבוד. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: שינה בטיול ללא מחיצה: בעז"ה בשבועות הקרובים אצא לטיול עם קבוצה של בנות, אך נישן באותו מקום עם בנים (בגילנו). כמובן שהבנות יישנו בשטח שונה מהבנים, אך לא תהיה מחיצה ואולי הבנים יוכלו לראות את הבנות. האם יש בעיה? אציין שהבנות ישנות בתוך שקי שינה. והאם יש גבול כלשהו למרחק?
תשובה: צריך לשמור על גדרי הצניעות ולכן יש להרחיק כמה שניתן שלא יוכלו לראות בקלות.
שאלה: יין שחל עליו קדושת שביעית: לאחת מרשתות השיווק באיזורנו (רשת מוכרת בקנה מידה ארצי) ישנה תעודה כי היא הפקירה את כל היין שבקדושת שביעית. 1. האם הרבנות הוציאה אפשרות לתעודה כזו? 2. במידה וכן, לאחר ונגמרו בקבוקי היין מרשת השיווק שעליהם חלה התעודה והרשת מייבאת עוד יין מהיכן הודאות שבקבוקי יין אלו גם הופקרו כדן וכדין?
תשובה: הדיון הוא שבזמן הביעור הפירות יהיו בהפקר, אם הם היו בבעלות פרטית. כל זמן שהם ברשות בית הדין אין צורך כלל בביעור והפקר. כל יין שהוא במחסני החברות המיצרות, הם שלוחי בית דין ועל כן אינם צריכים ביעור. היין שהיה במחסנים בזמן הביעור היה ברשות בית הדין ולכן לא היה צריך ביעור, וגם כעת יכולים לשתות ממנו בקדושת שביעית, ובלבד שלא תעשה בו סחורה. יין שהיה ברשות החנות בפסח התחייב בביעור ועל כך התועדה המעידה שעשו בו ביעור הפקר. בדבר התעודה של הרשת, אם היא חתומה על ידי גוף מוכר אפשר לסמוך עליה ככל תעודה. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: לשים דברים בטלית: האם מותר לי להכניס לתוך התיק טלית שלי דברים (כגון: משנה, כסף לצדקה, שנים מקרא ואחד תרגום וכדו )? פשוט שמעתי שיש בעיה בזה כי התיק יוחד לשם מצוות טלית ולכן אי אפשר להשתמש בו לדבר אחר (אא"כ ממש כשקיבלתי אותו התכוונתי ליחד אותו לעוד דברים מסוימים)
תשובה: בתיק של טלית ותפילין ביחד אין בעיה. הבעיה היא רק בתיק של תפילין בלבד.
שאלה: קבלת שבת ותפילה בחו"ל: אני יוצא בסוף השבוע לשליחות מטעם העבודה לשבדיה. ידוע ששם בקיץ השמש זורחת כמעט 24 שעות ובחורף כמעט ולא רואים את השמש. 1) איך אני מקבל שבת כיצד אני קובע מתי שקיעה ומתי צאת הכוכבים? 2) איך אני מתפלל ערבית ושחרית, לפי איזה שעון?
תשובה: תברר בקהילות היהודיות בשבדיה. אם אין דרך לברר תעשה את החשבון בעצמך. אם נניח שבשטוקהולם השבת נכנסת ב-11.00 בלילה, צפונית יותר היא נכנסת מאוחר יותר. קח את הקהילה הצפונית ביותר המקבלת שבת ולפיה תקבע את סדר יומך. חישוב צאת הכוכבים באזורים אלו הוא לא פחות משעה וחצי אחרי זמן קבלת שבת.
שאלה: עלייה לבית עלמין בשנת אבל: אמא של אשתי נפטרה לפני שבועיים. ורצינו לדעת, באילו ימים אשתי תוכל לפקוד את קברה של אמא במשך השנה מבלי להפריע לנשמתה?
תשובה: בשנה הראשונה נהוג לעלות לקבר בתום השבעה, בשלושים ובתום השנה, בתאריך הפטירה. המקום ינחם אתכם, הרב בנימין במברגר
שאלה: חלקה בשלושת השבועות: בננו יהיה בן 3 בשלושת השבועות (בחודש תמוז). אנחנו משפחה ספרדית. האם ניתן לעשות לילד חלקה או שעדיף לחכות?
תשובה: לספרדים אין בכך בעיה כלל, וגם לאשכנזים כיון שמדובר בילד אין איסור של תספורת.
שאלה: להתפלל בחדר עם ציור לא צנוע: האם מותר להתפלל לקרוא קריאת שמע בחדר בו יש תמונה לא צנועה? התמונה היא לא צילום אלא ציור והיא לא משפיעה עליי וגם איני פונה לכיוונה בזמן התפילה.
תשובה: אם אינך רואה אותה, כי היא אינה נגד עיניך, כגון שהיא מאחור או מהצד, אין בעיה.
שאלה: מעשר כספים למקום בבית כנסת: הרב ענה לשאלה לגבי ת על מקום בבית הכנסת ממעשר כספים: "אם הם מוטלים כחובה על המתפללים אין לממנם מכספי מעשר". האם הרב יכול לבאר יותר את המושג חובה, כשכותבים שזה חובה אבל גם נותנים לאנשים מקום שלא שילמו, זה עדיין נחשב חובה? (אני לא שואל כדי לקבל היתר, אני רוצה להבין את ההלכה על בוריה)
תשובה: איני מבין. חובה פירושה מס. ככל מס, מי שלא משלם קונסים אותו בסנקציות.
שאלה: הולדת בת בשנת אבל: בעלי בשנת אבל על אימו ואני בחודש השביעי להריון. זה הריון ראשון אחרי שנים רבות ויש לנו בת במזל טוב. 1. האם, בעזרת השם, אחרי הלידה אנחנו צריכים או יכולים לעשות איזה אירוע לכל המשפחה? 2. האם אנחנו יכולים להודיע למשפחה היותר רחוקה, שאנחנו לא נמצאים איתם בקשר קבוע כמו בני דודים וכו, על הלידה וכו? מה אנחנו אמורים לעשות אחרי הלידה שכפי שציינתי קודם זאת לידה ראשונה אחרי הרבה שנים.
תשובה: בשבת תעשו קידוש בבית הכנסת. אך אם יש חשש שמישהו יסע בשבת אל תזמינו אותו אלא הזמינוהו להרמת כוסית ביום חול.
שאלה: כיוון תפילת שמונה עשרה בבית כנסת: אני גר ומתפלל בבית כנסת במרכז הארץ. כאשר הוא נבנה, בנו אותו כך שארון הקודש נמצא בצד צפון-מזרח והתיבה של הש"צ פונה לכיוון הארון. האם נכון הוא להתפלל תפילת שמונה עשרה לכיוון ארון הקודש או לכיוון ירושלים, בין אם אני ש"צ או כאחד המתפללים?
תשובה: צריך לצדד קצת לכיוון ירושלים.
שאלה: ניגון בשבת בבית כנסת: הייתי בבלגיה לפני כמה שנים. התפללנו בשבת בבית הכנסת הגדול בבריסל. להפתעתנו בתפילת הבוקר התחלנו לשמוע מוזיקה, והתברר שבחלק העליון של הבית כנסת היו מנגנים בפסנתר ועוגב, כנראה גויים. האם זה נכון להשמיע מוזיקה בשבת, והאם נכון הוא שבבית המקדש היו הלווים מנגנים בשבת? אם כן, מה ההשלכה לגבי היום אפילו שאין בית מקדש, האם זה מוקצה ועוד.
תשובה: בבית המקדש ודאי שהלווים נגנו גם בשבת אבל בבית כנסת בזמננו לא ראוי לעשות כן (אמנם יש מי שרצה להתיר ביו"ט לומר לגוי לנגן אבל לכתחילה לא ראוי לעשות כן). זה לא מריח ריח של יהדות, למרות שאין בזה איסור דאורייתא. ישראל קדושים לא עושים דבר כזה בשבת וביו"ט.
שאלה: מצות השתחויה לה : א. בבית המקדש היו משתחווים על הרצפה ממש. האם מותר היום להשתחוות לה על שטיח וכד, שמפסיק בין האדם לרצפה? ב. למה הפסיקו להשתחוות בפישוט ידיים ורגליים? (ראיתי מדרש ילקו"ש רמז ק שגאולות רבות באו בזכות השתחויה לד ) ג. האם לא כדאי לחדש את מצות ההשתחויה בצבור, במיוחד אולי בכותל?
תשובה: א. מותר. ב. ח אסרו השתחווה בפישוט ידים ורגלים כהרחקה. מהתורה יש איסור להשתחוות על אבן משכית בפישוט ידים ורגלים, לכן ח גזרו איסור להשתחוות בפישוט ידים ורגלים בכל מקום, כדי שלא יבואו להשתחוות על אבן. ג. תיאורטית מי שנמצא בהר הבית יכול להשתחוות, אבל לא בכותל.
שאלה: הפגנות השבת בירושלים: רציתי לשאול את הרב מה היה אומר הרצי"ה קוק על הפגנות השבת? האם יש למחות ולהצטרף לחרדים, או שהכפיה הדתית מרחיקה וגרועה מפתיחת החניון?
תשובה: אני זוכר שהרבנות בירושלים קראה להפגין ולצאת להתפלל ברחובות ירושלים באחת השבתות וגם הישיבה ובראשה הרב צבי יהודה זצ"ל יצאו לרחובה של עיר. אם יש קריאה מוסכמת של רבני ירושלים צריך לצאת.
שאלה: ביטחון עצמי ופחדים: לכבוד הרב יש לי 2 שאלות א-האם בטחון עצמי זו מידה מגונה? אני מודעת שיש לי בטחון עצמי ואולי זה גם גורם לי קצת לגאווה מה לעשות? ב-יש לי פחדים מנסיעה בטרמפים אוטובוסים האם זה חוסר אמונה?
תשובה: לך, ביטחון עצמי אינו מידה מגונה אם הוא במינון הנכון. כל אדם צריך להאמין בעצמו ובכוחותיו, ובלי זה לא יוכל להתקדם ולעמוד במלחמת החיים. אולם פעמים שביטחון עצמי מופרז מביא את האדם לשאננות ולחוסר עבודה על מידותיו ועל תכונותיו. ובעיקר אם הוא גורם ליהירות ולגאווה שאז צריך להתרחק ממנו. הפיתרן לביטחון עצמי מופרז הוא ההכרה האמיתי בערך עצמך. מי שמכירה את עצמה באמת יודעת שאין לה שום סיבה להגיע לגאווה. ואם היא מגיעה לגאווה סימן שאין היא מכירה את עצמה באמת (בעיקר לא את חסרונותיה - שיש לה כמו לכל אחד אחר). פחדים מנסיעה בטרמפים אינם חוסר ביטחון אלא זהירות נכונה. אכן ראו שלא ליסוע בטרמפים. חג שמח
שאלה: להביא גויה לחתונה יהודית: 1. חברו הטוב של החתן שלי יוצא עם בחורה גויה (אשר לדברייה, ניסתה בעבר להתגייר ולא סיימה את תהליך הגיור). אני ובעלי לעתיד מתחתנים ב"ה והחבר הטוב של החתן שלי רוצה להביא את הגויה עימו לחתונה שלנו. החתן שלי אמר כי אינו יכול לומר לחברו לא להביאה כי חושש שמא יפגע מאוד מאוד חברו. לפי מה שקראתי פה באתר, הבנתי שיש בעיה להכניס גויה שיוצאת עם יהודי לבית של יהודים ואני מניחה שגם לחתונה? מה עלי לעשות? החתן שלי לא מוכן לומר לחברו שלא יביא את הגוייה לחתונה והוא אינו לא מבין מה זה העסק שלי ולמה אני מתערבת ושופטת את חברו הטוב. יש לציין שהגויה מאוד נחמדה וחביבה ואנו לא מעוניינים לפגוע בה, אך מצד שני אני יודעת שהחבר חוטא בעבודה זרה. 2. האם יש בעיתיות שיהיו אורחים שאינם יהודים בחתונה יהודית, או שהכוונה רק לגויה שיוצאת עם יהודי?
תשובה: הבעיה היא לא ההשתתפות של הגויה בחתונה אלא הבעיה היא החבר הטוב של חתנך שיש לו קשר עם גויה קשר זה אסור על פי התורה. וכל יהודי נאמן לעמו לא יכול לקבל הנהגה זו והנהגה זו חייבת לפגוע בחברות עם אותו חבר. עליך לשכנע את חתנך שיעשה כל מאמץ לשכנע את חברו לחפש את בת זוגו בעם ישראל ולא להתבולל.
שאלה: יהדות הסובוטניקים: יש לנו עובדת זרה לטיפול סעודי באשה, היא ממוצא סובוטניקים (שומרי שבת), שכידוע הם קבוצה גדולה ברוסיה שהתגיירה בסביבות המאה ה-19. הם המשיכו במנהגם עד היום. מתחתנים ביניהם. לא ידוע כמה הם שומרים מצוות. הם לא אוכלים חזיר וכו' האם אנחנו יכולים להתיחס אליה כגויה לכל דבר?
תשובה: לכאורה כן, כי גר צדק זה רק מי שקיבל עליו את כל התורה ולא רק מצוות מסוימות.
שאלה: נהג אוטובוס שלקח מחיר נמוך מדי: נסעתי במשך תקופה מסויימת באוטובוס, כשכל פעם הייתי אומר לאן אני רוצה להגיע והייתי משלם 8 ש"ח עבור נסיעה. לאחר תקופה מסויימת בדקתי באתר של אגד וגיליתי שעלות נסיעה היא 10 ש"ח. חשוב להגיד שאף נהג (נסעתי עם הרבה) לא ידע מחיר אמיתי של הנסיעה כפי שרשום באתר. נוסף לכך ההבדל במרחק לפי אתר אגד בין מקום שאני צריך להגיע למקום ששם מחיר גם לפי האתר הוא 8 ש"ח הוא כמה מאות מטרים, לכן גם יכול להיות שזה פשוט איזו שהיא בעייה תכנית וחוסר עידכון. גם כן מוניות שירות הנוסעות באותו מסלול לוקחות 8 ש"ח. מה אני צריך לעשות? אם אפשר אז להתייחס גם לגבי נסיעות הבאות וגם לגבי כבר מה שנסעתי
תשובה: על פי העובדות שנמסרו, עליך להמשיך לשלם כהוראת הנהגים, שמונה שקלים לנסיעה. הרב ינון זמיר
שאלה: שילוח הקן - מבחינה עמוקה: אנחנו משפחה בת שישה אחים, כולם רווקים חוץ ממני (אני החמישי) שהתחתנתי לפני שמונה חודשים. לאחותי הבכורה (32) מקנן זוג יונים על עדן חלון חדרה בדירתה. הם הטילו שם כבר פעמיים ברצף. עד עתה היא לא קיימה את המצווה כי חשבה שהיא לא יכולה מפני שהם ברשותה. עכשיו שקראתי את כל תשובות הרב בנושא הבנתי שהיא כן יכולה כי לא הייתה בכוונתה לזכות בהם. שאלותי הן: א. האם מבחינה עמוקה יש במצוות שילוח הקן סגולה ל"רווקה זקנה" למציאת זיווג? והאם יש בנ"ל (הטלה כפולה, גדירה ארוכה, שהוות ארוכה של האפרוחים) כעין רמז בשבילה? ב. במצב שבו האפרוחים כבר בקעו, צריך להרים ולהחזיר אותם (כשאין בהם שימוש)? ג. מה צריך לוודא בקיום המצווה (דווקא האם? וכד )?
תשובה: א. לפי החכמה הפנימית יש עניין גדול לקיים את מצוות שילוח הקן אבל אין חובה לקיים את המצווה אם לא רוצים. אינני יודע אם זה מסייע לשידוך אבל אין ספק שכל מצווה ותפילה שעושה מסייע לשידוך. ב. צריך להגביה את האפרוחים כדי לזכות בהם, כי יש שיטה שצריך לזכות בהם כדי לקיים את המצווה, ואפשר להחזיר אותם אח"כ אם אינו רוצה אותם. ג. צריך לוודא שהעופות אינם שייכים למישהו אלא הם הפקר.
שאלה: נסיעה בשבת לבית חולים: במידה ונדרש להגיע לבית חולים לבדיקה חשובה לחולה שקיים לו גידול והבדיקה נדרשת לצורך המשך תהליך הטיפול (רק בשבת יש תור לבדיקה זו - בדיקת MRI). כיצד להגיע לבית החולים, ומה ניתן לעשות?
תשובה: משהו לא הגיוני כאן. אם הדבר דחוף משום פיקוח נפש מדוע דוחים זאת לשבת? אם אין פיקוח נפש בדחיפות, אין לעשות את הבדיקה בשבת. פנה למכון פרטי העושה זאת ביום חול. במקביל פנה לשר הבריאות דחוף!
שאלה: קריאת רבנים נגד חילול שבת: לכבוד הרב שליט"א רציתי לשאול, למה הרב ורבנים נוספים מהציבור הדתי לאומי לא קוראים באופן מפורש לצאת להלחם על קדושת השבת בכלל ובירושלים בפרט בעקבות פתיחת כל מיני חניונים למינהם ע"י עיריית ירושלים ח"ו. האם לא צריך להלחם על קדושת השבת? שנזכה לקיים את שמירת השבת כהלכתה. לכבוד הרב.
תשובה: אני מתפלא על שאלתך הרי בעירית ירושלים יש רוב לנציגים הדתיים והם יכולים להחליט לסגור את החניונים ולמה הם לא עושים זאת. כל נציגים הדתיים חברים בקואליציה ומה מונע מהם לתבוע את סגירת החניונים. לאחר שתמצא את התשובה לשאלותי אענה על שאלך.
שאלה: אין מקווה לכלים באזור בו אני גר: אני מתגורר בארצות הברית ואני כאן בחופשה, קניתי מחבת (תוצרת גויים) ואני יודע שצריך להטביל אותה במקווה קודם שאני עושה בה שימוש, מה אפשר לעשות אם אין באזור מקווה כשר או ים?
תשובה: אפשר לתת אותו במתנה לגוי ואחר כך לבקש ממנו להשתמש בו בקביעות בהשאלה.
שאלה: מזוזה בחדרון כניסה לגן: במעון של בתי, לאחר שנכנסים למבואה הבית מתחלק לכמה חדרים. בין המבואה לחדר המשמש כגן הילדים עוברים דרך פתח נוסף עם משקוף הפונה למעין חדרון כניסה פחות מארבע אמות על ארבע אמות, ומיד נפגשים בכניסה לחדר גן הילדים. א. האם החדרון צריך מזוזה? ב. ישנה בכניסה לחדרון מזוזה, האם מותר להעבירה לכניסה לחדר גן הילדים בו אין מזוזה?
תשובה: לענ"ד יש להעביר את המזוזה לכניסה העיקרית.
שאלה: חשיבות הכסף: אם כסף זה לא כזה דבר חשוב בחיים אז למה עני חשוב כמת? אם לאדם אין אוכל להביא לבני ביתו וכסף לקנות בגדים לילדיו אז איך יוכל להיות בשמחה תמיד?
תשובה: ודאי שכסף זה דבר חשוב בחיים, שכן הרבה מצוות ניתן לקיים רק כשיש לאדם כסף, אך כסף לא יכול להפוך לעבודה זרה שכל רצונותיו של האדם יהיה סביב השגת כסף שכן אמרו ח יש לו מנה רוצה מאתים יש לו מאתים רוצה ארבע מאות. נכון שהדבר קשה להיות בשמחה לאדם שאין לו כסף אך אם יחשוב אותו האדם על אותם דברים שכן יש לו כגון אשה ילדים חיים ובריאות וכדו', יוכל להגיע לידי שמחה ע"י דברים אלו.
שאלה: טבעת אירוסין מאלמן : האם גבר, שאשתו נפטרה לפני 3 חודשים, יכול לקנות לחברתו טבעת אירוסין?
תשובה: כן. האבילות נגמרת אחרי חודש. כתוב שלגבי חתונה ימתין 3 רגלים, אבל במקרים מיוחדים, כגון, שיש לו ילדים קטנים - מותר להתחתן קודם, אבל הכנות לחתונה ודאי מותר.
שאלה: חרקים בקמח טרי ובבצל: א. נאמר לי ע"י גורם אמין שהקמח המלא הטרי של טחנת ירושלים (שנמכר בעיקר בחנויות טבע) אינו בחזקת נקי גם אם הוא נשמר בקירור כי הוא עדיין עובר דרך הצנרת המתולעת. האם הדבר נכון, ואם כן, האם ישנה חובה לנפות מעיקר הדין או לחילופין ממידת חסידות? ב. אשתי הזדזעה לשמוע את ההנחייה החדשה לגבי שטיפת בצל, לפיה בחורף יש לפרק את הבצל ולשטוף כל גלד בנפרד (וכן בקיץ כאשר הגלדים אינם מהודקים היטב). כנ"ל - האם אחוזי הנגיעות הם כאלה שבדיקה זו היא מעיקר הדין? אציין שהדבר הפריע לה לא רק כי הוא מקשה על הבישולים אלא, ואולי בעיקר, כי בצל כ"כ נפוץ בתבשילים ובסלטים כך שפרקטית לא נוכל להתארח אצל כל מי שלא מעודכן היטב לגבי הנחיות אלו.
תשובה: א. לדעתי אין צורך לחוש לכך בקמח מלא. מכיוון שאמנם יש מדי פעם חרקים בצנרת אולם זה קורה כאשר המקום לא עבד במשך זמן מסויים (כגון: שבת, חג) אבל כאשר המטחנה עובדת כל הזמן הרי שבבוקר אחר הטחינה הראשונה כבר יצאו החרקים. הקמח המלא לא נטחן ביום א' אלא בשאר הימים. כמו כן, בד"כ במטחנות מעבירים נקוי של לחץ אויר (אמנם לא נקוי יסודי לכל אורך הקן) שמנקה באיזה מידה את הקמח. על כן מכיוון שלא נמצאו חרקים בקמח שיוצא מהטחינה על כן לא נראה לי שיש חובה לבדוק מחרקים. ובייחוד שאי אפשר לבדוק. ב. הכמות היא תלויה בזמן ובמקום הגידול של הבצל, אין רוב אלא שיש יותר מ 10  נגיעות. ברור שאם כבר הבצל מבושל אפשר להקל מדין עבר ובישל. אבל לכתחילה יש לבדוק. בברכת התורה והארץ הרב יהודה הלוי עמיחי מכון התורה והארץ כפר דרום אשקלון
שאלה: ייעוץ לאימא: כבוד הרב. הוריי לא מסתדרים מזה שנים רבות. אבי לעיתים דו פרצופי, לעיתים הוא יכול להיות אדם טוב ומצד שני הוא יכול להראות האדם הכי רע, מבחינת הקללות שהוא מוציא למשל (מוות,ימח.,אי הצלחה בחיים וכו). דבר זה לא נוגע רק לאימי אלא גם לנו הילדים כשאנו לא מתנהגים לדעתו כראוי.כבוד הרב אני בספק רב אם אדם כזה יכול להשתנות לדעתי תכונה זו טבועה אצלו. כבוד הרב האם מותר לי לייעץ לאימי להיפרד כלומר להתגרש ממנו. אני שמתי שאלה זו בדחיפות מכיוון שאני עוד כמה ימים מתגייס ואז אני לא אבוא הרבה זמן הבייתה. בנוסף אימי אומרת שהיא למדה אותו כאילו התרגלה אליו למרות שלא ניתן לדעתי להתרגל לדבר כזה. אנא בזריזות המירבית תענו לי עוד כמה ימים ספורים אני מתגייס. (אחותי לדוגמא: קיבלה 500 שח בפלאפון והוא קילל אותה את הקללות הללו.)
תשובה: לך, אני מבין את כאבך אבל אתה אינך יועץ הנישואין של הוריך. אנך יודע מה קורה ביניהם ומה מערכת היחסים השלמה שביניהם. אומנם כבנם אתה מקורב להם מכולם, ואעפ"כ בין בנ זוג ישנם דברים שרק הם יודעים, ועל פי זה מנהלים את מערכת היחיסים ביניהם. מה עוד שגירושים הם דבר נורא שצריך להתרחק ממנו ככל שנוכל, ובטח שלא ליעץ לזוג שנמצא יחד להפרד. ועוד שבדרך כלל גירושין אינם פותרים בעיות אלא רק גורמים לבעיות נוספות, ופעמים שמוטב לחיות חיי משפחה שלמים גם כשלא הכל מתוקן, מאשר לרוץ לפרק את התא המשפחתי ולהזדקן בבדידות. סיף דבר במקם לנסות לפרק את השותפות שבין הוריך נסה לתמוך בהם כדי שיוכלו לחית טוב יותר זה עם זו ועם ילדיהם. חג שמח.
שאלה: חתונה בתענית אסתר: האם מותר לי לפי ההלכה להתחתן בתאריך הי"א באדר (25.2.2010), שלפי מה שראיתי זה יוצא בתענית אסתר מוקדמת? מה גם ששנינו ספרדים, אם זה משנה במשהו.
תשובה: מותר.
שאלה: להוציא ידי חובה: הגמרא במסכת חגיגה מדברת בעניין טומטום. האם טומטום שלא נולד כך מבטן אימו אלא במשך חייו קרה לו מקרה זה של טומטום גם הוא פטור ממצוות?
תשובה: מסברא נראה, שאם כשנולד היה זכר ואח"כ נהיה כזה ע"י מקרה זה יחשב כמו בעל מום אך לא יפקיע ממנו את מעמדו הקודם, שהרי טומטום בניגוד לאדרוגינוס (שיש לו גם זכרות וגם נקבות ולכן יש מחלוקת אם הוא בריה בפני עצמה, לא זכר ולא נקבה) הוא או זכר או נקבה אלא שאיננו יודעים איזה מהם, ולכן לכאורה אם היה מינו ידוע מקודם ישאר במעמדו כפי שהיה.
שאלה: מוסיקה בבית עלמין: כמידי שנה, אנו עורכים טקס אזכרה בבית קברות בתל אביב (אינו פעיל כיום, מאוד ישן) לקדושי עירנו שנספו בשואה (זדונסקה וולה, פולין). אנו מעוניינים להשמיע ניגון כלייזמר ע"י אחד מצאצאי העיר לאחר הקדיש והיזכור. האם יש מניעה להשמיע מוסיקה בבית עלמין?
תשובה: לא נהגו בימינו להשמיע מוסיקה בבית עלמין, אם כי מהגמ' משמע שבימיהם השתמשו בחלילים בלוויה, כלומר, נגנו מנגינות מתאימות.
שאלה: נסיעה לבדיקה רפואית בשבת: במידה ונדרש לבצע בדיקת MRI כחלק מתהליך אבחון דחוף לחולה לאיתור גרורות. התור הקרוב הינו בשבת (הבדיקה מתבצעת 24 שעות ביממה בכל השבוע עקב חוסר במכונות MRI והתור שלנו נקבע לשבת ואיננו יכולים להזיזו), כיצד ניתן לנסוע ובאילו תנאים? מדובר על שבת הקרובה.
תשובה: אם זה דחוף מדוע לא היום! פנו למכון פרטי.